27/01/2011 | Administración LocalMunicipal
Porto do Son
Aprobación definitiva de modificación de ordenanza

Aprobada definitivamente a modificación da ordenanza fiscal reguladora dos servizos de escolas de música e baile do Concello de Porto do Son, posto que non se produciron reclamacións contra as mesmas, publícanse integramente, dando cumprimento ao establecido no artigo 17.4 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, comezando a súa entrada en vigor desde o día seguinte ao da presente publicación. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, Reguladora das Bases do Réxime Local, e de conformidade co disposto nos artigos 15 a 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, o Concello de Porto do Son establece a Taxa pola prestación dos servizos das escolas municipais de música e baile, que se rexerá pola presente Ordenanza Fiscal, atendendo as súas normas ao disposto no artigo 57 do citado Real Decreto Lexislativo. Constitúe o feito impoñible desta taxa a prestación do servizo das escolas municipais de música e baile. Son suxeitos pasivos desta taxa, a título de contribuínte, as persoas físicas ou xurídicas e as entidades ás que se refire o artigo 36 da Lei 58/2003, de 17 de decembro, Xeral Tributaria, que se matriculen en calquera das actividades relativas ás escolas municipais de música e baile, de acordo co artigo 7º da presente ordenanza.1.- Establécense as seguintes tarifas: 2.- Os alumnos que se matriculen por primeira vez nalgunha das escolas municipais aboará unha única cota, non tendo que facer pago da tarifa “Inscrición de novos alumnos” en ningunha das escolas de música e baile. Establécese unha bonificación do 100 por cento da cota tributaria para os usuarios que formen parte do Grupo de Baile “Anduriña”, da Banda de Música Tradicional “Suevia” e Banda de Música Municipal, unha vez que esta se constitúa e, unicamente, en relación á escola e instrumento relativos ao grupo ao que pertencen. Para o disfrute da bonificación será necesario que o usuario presente un certificado expedido polo director do grupo correspondente que poña de manifesto que o usuario forma parte da mesma e o instrumento do que é encargado. A devandita acreditación poderá achegarse simultaneamente coa solicitude de inscrición, de modo que a bonificación farase efectiva nese momento, non procedendo pagamento da taxa correspondente, ou posteriormente. No caso de que a solicitude de bonificación se realice con posterioridade á inscrición e pagamento das taxas correspondentes, iniciarase a tramitación do procedemento de devolución de ingresos indebidos. O período impositivo coincidirá co período de desenvolvemento da escola correspondente ou co período de disfrute da mesma, no caso de inscrición posterior ao seu inicio ou baixa anterior ao seu remate. O devengo terá lugar o primeiro día do período impositivo.1.- Para acceder a calquera das actividades das escolas de música e baile, deberá formalizarse documento de inscrición por parte do potencial usuario. No caso de que este sexa menor de idade, a inscrición deberá realizarse por calquera dos pais ou titores do mesmo. O documento de inscrición deberá presentarse no Rexistro do Concello xunto co xustificante de ter pagadas as taxas correspondentes, de acordo co apartado seguinte.2.-O pagamento da taxa realizarase no momento da inscrición mediante o réxime de autoliquidación, por algún dos seguintes medios: a. Pagamento na Tesourería do Concello. b. Ingreso no número de conta bancaria establecido ao efecto.3.-O impago de calquera das contías esixibles da taxa, causará imposibilidade de acceso ou a baixa do usuario na escola na que se producise tal impago, debendo proceder, se desexa continuar na mesma, á formalización e ingreso dunha nova cota de inscrición.4.-En caso de matriculación posterior ao inicio da escola e/ou baixa anterior ao seu remate, a cota tributaria prorratearase en meses naturais, sen prexuízo das normas ou requisitos que se establezan para ditos supostos de alta ou cese.5.-Cando por causas non imputables ao suxeito pasivo, os servizos non se presten, procederá a devolución do importe correspondente da taxa. Para a cualificación das infraccións tributarias, así como das sancións que ás mesmas lles corresponden en cada caso, estarase ó disposto nos artigos 183 e seguintes da Lei 58/2003, de 17 de decembro, Xeral Tributaria. A presente Ordenanza derroga á Ordenanza reguladora da taxa das escolas de danza e música publicada no BOP nº 297, de 29 de decembro de 1998. A presente Ordenanza foi aprobada polo Pleno en sesión celebrada en data de 26/11/2010, entrando en vigor ao día seguinte ao da publicación da súa aprobación definitiva no Boletín Oficial da Provincia, permanecendo en vigor ata a súa modificación ou derrogación expresas. Porto do Son, 19 de xaneiro de 2011. O Alcalde – Presidente, Asdo) Xoán Pastor Rodríguez Santamaría.